Tere!

Kutsume Teid osalema uuringus, mille eesmärk on hinnata kohanemisprogrammi veebikeskkonna kasutajate ja kohanemisprogrammis osalejate kogemust programmi teemamoodulites või keelekursustel osalemisel. Samuti uurime põhjuseid, mis takistab selles mitteosalemise.

Selles küsitluses küsime Teie käest, kui rahul Te olete kohanemisprogrammi koolituste ja keelekursuste sisu, korraldusega ning kohanemisprogrammi veebikeskkonnaga. Kogume selleks hinnanguid veebiküsitluse abil.

Täpsema info uuringu ja selle eesmärkide kohta oleme välja toonud küsitluse avalehel.

Küsitlusele vastamine võtab aega ligikaudu 10­–15 minutit. Küsitlust on võimalik täita veebis, sh mobiiltelefoniga.

Kõikide küsitluses osalejate vahel **loositakse välja kinkekaarte (sh** Kaubamaja, Selver, COOP jm asutustelt). **Auhinnafond on kokku 1000 eurot.**

Küsitlus on avatud **31.03.2026**. Vastata saate eesti, inglise või vene keeles.

Küsimustikule vastamine on vabatahtlik ja Te võite vastamise igal hetkel katkestada.

Küsitluse käigus kogutud vastused jäävad täielikult anonüümseks.Teie isikut tuvastada võimaldavaid andmed kustutatakse küsitluse lõppemise järel ja neid ei jagata mitte ühegi teise osapoolega. Läbiviidavale küsitlusele on saadud Andmekaitse Inspektsiooni kooskõlastus. Täpsem info Teie andmete kaitse kohta on välja toodud küsitluse avalehel.

Teie kontaktid on saadud uuringu läbiviimise tarbeks elamislubade ja töölubade registrist (ETR), kuhu on koondatud kõik kohanemisprogrammi koolitustele (sh keeleõppe kursustele) registreerunud inimesed ja kohanemisprogrammi veebikeskkonna kasutajad. Sellest registrist tehti uuringu läbiviijale väljavõte osalejate ja kasutajate e-posti aadressidest. Eesti andmekaitse seadus lubab väljastada isikuandmeid uuringu läbiviijale teadusuuringuteks ning riikliku tähtsusega poliitikakujundamise uuringuteks.

**Küsitluses osalemiseks palun vajutage siia**: KÜSITLUSE LINK

Oleme väga tänulikud, kui Te saate küsitlusele vastata! Teie arvamus on väga oluline ka siis, kui Te ei ole kohanemisprogrammis osalenud.

Kogu uuringumeeskond on valmis Teid meeleldi abistama, kui Teil tekib täiendavaid küsimusi küsitluse või uuringu kohta.

Selleks võtke palun ühendust: Kristjan Kaldur (kristjan@ibs.ee, tel. 5050364, Balti Uuringute Instituut).

**IBS LOGO INSA LOGO KULTUURIMINISTEERIUMI LOGO**