Hea Eesti kohanemisprogrammis osaleja või kohanemisprogrammi veebikeskkonna kasutaja,

Alates 2014. aastast on Eesti valitsus pakkunud kõigile Eestisse saabunud välismaalastele ehk uussisserändajatele võimalust osaleda kohanemisprogrammis (www.settleinestonia.ee), sh eesti keele kursustel. Võtame Teiega ühendust, kuna olete osalenud mõnes kohanemisprogrammi moodulis, sellele registreerunud või kasutanud kohanemisprogrammi veebikeskkonda.

Selle küsitlusega soovime saada Teie tagasisidet kohanemisprogrammi või selle veebikeskkonna kohta – miks otsustasite programmis osaleda või mitte osaleda, kas programm on aidanud Teil Eestis kohaneda ja milliseid programmi aspekte sooviksite parendada?

Kõik küsitluse täitnud vastajad saavad osaleda loosimises, mille auhinnaks on 20 50-eurost kinkekaarti (Te saate teha valiku Kaubamaja, Selveri või COOPi vahel või anda meile märku, kui Teil on mõni muu eelistus). Küsitluse täitmine võtab aega 10–15 minutit. Enamik küsimusi on lühikesed valikvastustega küsimused.

Ootame teie vastust kahe nädala jooksul – küsitlus on avatud kuni 31.03.2026.

Küsitlus asub turvalisel veebilehel. Kõik teie vastused jäävad täiesti anonüümseks ja konfidentsiaalseks, neid ei jagata kolmandate isikutega ning kogutud teavet kasutatakse ainult analüütilistel eesmärkidel.

Teie e-posti aadress saadi käesoleva uuringu jaoks Eesti elamislubade ja töölubade registrist (ETR), kes edastas uuringu tarbeks kohanemisprogrammis osalejate ja kohanemisprogrammi veebikeskkonna kasutajate kontaktid. Teie e-posti aadressi kasutatakse ainult käesoleva uuringu jaoks ja see kustutatakse pärast küsitluse lõppu. Kui soovite oma e-posti aadressi meie nimekirjast kohe eemaldada, klõpsake palun lingil käesoleva lehe allosas.

Uuringu ja analüüsi viivad läbi Balti Uuringute Instituudi teadlased. Uuringu tellis Integratsiooni Sihtasutus, kes vastutab kohanemisprogrammi haldamise eest.

Oleksime väga tänulikud, kui leiaksite hetke aega, et vastata meie küsimustikule! Meie uurimisrühm on valmis aitama, kui Teil on lisaküsimusi seoses käesoleva uuringu või käimasoleva uurimisprojektiga.

Kristjan Kaldur

Balti Uuringute Instituut

kristjan@ibs.ee

Tel: +372 5050 364

[SIIN JÄTKUB NÕUSOLEKU VÕTMISE VORMIGA]