Integratsiooni Sihtasutus (INSA) viib koostöös Kultuuriministeeriumi ja Balti Uuringute Instituudiga (IBS) läbi uuringu, mille eesmärk on selgitada välja kohanemisprogrammi rakendamise tulemustlikkus, asjakohasus ja tõhusus ning analüüsida kohanemisprogrammi koolituste sisu. Uuringu tulemusel valmivad soovitused, mis aitavad kohanemisprogrammi edasi arendada.

Uuring keskendub kohanemisprogrammi moodulite ja nendes kasutatavate õppematerjalide analüüsimisele ning nende vastamisele uussisserändajate vajadustele. Tulemused aitavad kujundada tõenduspõhist lõimumispoliitikat ning luua või täiendada lahendusi, mis toetavad uussisserändajaid Eestis kohanemisel. Uuring viiakse läbi ajavahemikus oktoobrist 2025 kuni oktoobrini 2026.

Uuringu raames viiakse läbi ankeetküsitlus kohanemisprogrammis osalejate seas. Ankeetküsitluse läbiviimiseks päritakse kohanemisprogrammis osalejate kontaktandmeid Politsei- ja Piirivalveameti elamislubade ja töölubade registrist (ETR). Küsitluses osalemine on vabatahtlik, selles osalemisest on võimalik igal hetkel loobuda ja andmeid töödeldakse vastavalt kõikidele andmekaitse ja eetilise teadustöö läbiviimise nõuetele ja põhimõtetele. Andmeid ei töödelda viisil, mis ei ole kooskõlas uuringu eesmärgiga.

Küsimuste korral pöörduge uuringujuhi Kristjan Kalduri (Balti Uuringute Instituut) või Kristina Avdonina (Integratsiooni Sihtasutus) poole aadressil [kristjan@ibs.ee](mailto:kristjan@ibs.ee) või [kristina.avdonina@intergratsioon.ee](mailto:kristina.avdonina@intergratsioon.ee).